GL ประกาศจ่ายปันผล-ราคาลงเยอะส่งผล “ดิวิเดนด์ยีลด์” ขยับขึ้นเป็น 1.2%
GL ประกาศจ่ายปันผล 0.2740 บ./หุ้น - ราคาปรับตัวลงเยอะกว่า 60% ส่งผลให้ "ดิวิเดนด์ยีลด์" ขยับขึ้นเป็น 1.2%
2 พ.ค. 2560

บริษัท กรุ๊ปลีส จำกัด (มหาชน) หรือ GL ระบุว่า บริษัทมีมติจ่ายปันผลงวดปี 59 ในอัตรา 0.2740 บาทต่อหุ้น ซึ่งเป็นช่วงสูงสุดจากที่ก่อนหน้านี้กำหนดอัตราการจ่ายปันผลระหว่างช่วง 0.2470-0.2740 บาทต่อหุ้น เนื่องจากอัตราการปันผลต่อหุ้นที่แน่นอนขึ้นอยู่กับจำนวนการใช้สิทธิใบสำคัญแสดงสิทธิ GL- W4 ครั้งที่ 8 ในวันที่ 31 มี.ค.60 และครั้งที่ 9 ในวันที่ 30 เม.ย.60 ซึ่งไม่มีผู้ถือหุ้นใช้สิทธิทั้ง 2 ครั้ง
ขณะเดียวกัน มีการประกาศขึ้นเครื่องหมาย XD ในวันที่ 5 พ.ค.และกำหนดจ่ายปันผลในวันที่ 25 พ.ค.60 ที่จะถึงนี้
ทั้งนี้ อัตราส่วนเงินปันผลตอบแทน หรือ Dividend Yield ณ วันที่ 30 ธ.ค.59 เคยอยู่ที่ระดับ 0.27% จากราคาหุ้น 57.25 บาท และจ่ายปันผลที่ 0.16 บาทต่อหุ้น ขณะที่ปัจจุบันราคาหุ้น GL ปรับตัวลดลงมา 34.65 บาท หรือคิดเป็น 60.52% และมีการจ่ายปันผล 0.274 บาทต่อหุ้น ส่งผลให้อัตราส่วนเงินปันผลตอบแทนเมื่อเทียบกับราคาเปิดตลาดของ GL ในวันนี้ (2 พ.ค.) ที่ระดับ 22.60 บาท ขยับขึ้นมาอยู่ที่ราว 1.21%